ai4bharat/Pralekha huggingface dataset:
पंतप्रधान कार्यालय
बॅडमिंटन पुरुष दुहेरीत सुवर्णपदक जिंकल्याबद्दल सात्विक साईराज रंकीरेड्डी आणि चिराग शेट्टी जोडीचे पंतप्रधानांनी केले अभिनंदन
हँगझाऊ येथील आशियाई क्रीडा स्पर्धेत बॅडमिंटन पुरुष दुहेरीत सुवर्णपदक जिंकल्याबद्दल सात्विक साईराज रंकीरेड्डी आणि चिराग शेट्टी यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले;
@satwiksairaj आणि @Shettychirag04 या सळसळत्या जोडीने बॅडमिंटन पुरुष दुहेरीत सुवर्णपदक जिंकले आहे. त्यांचे अभिनंदन. त्यांच्या खेळाने कोर्ट दिपून गेले. त्यांनी भारतासाठी अभिमानास्पद कामगिरी बजावली !”
पंतप्रधान कार्यालय
रामबन इथल्या रस्ते अपघातात झालेल्या जीवीतहानीबद्दल पंतप्रधानांनी व्यक्त केले दु:ख
जम्मू कश्मीरमधील रामबन इथे रस्ते अपघातात झालेल्या जीवीतहानीबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
"जम्मू काश्मीरमधील रामबन इथे झालेल्या रस्ते अपघातातील जीवीतहानीमुळे तीव्र दु:ख झाले. आपले सुहृद गमावलेल्यांप्रती सहवेदना व्यक्त करतो. जखमींच्या प्रकृतीत लवकर सुधारणा व्हावी अशी प्रार्थना करतो. : PM @narendramodi" असे ट्विट पंतप्रधान कार्यालयाने केले आहे.
संरक्षण मंत्रालय
सीमापार दहशतवादाचा बिमोड करण्याच्या भारताच्या निर्धाराचा संरक्षण मंत्र्यांकडून पुनरूच्चार
नवी दिल्ली, 28 जानेवारी 2020
सीमापार दहशतवादाला चोख प्रत्युत्तर द्यायला भारत समर्थ असल्याचे संरक्षणमंत्री राजनाथ सिंह यांनी म्हटले आहे. 12 व्या दक्षिण आशियाई परिषदेच्या उद्घाटनपर सत्राला ते आज नवी दिल्लीत संबोधित करत होते.
भारतात होणाऱ्या दहशतवादी हल्ल्यांमध्ये होत असलेल्या पाकिस्तानला दहशतवादी गटांविरोधात पाकिस्तानने खंबीर पावले उचलावीत, दहशतवाद सुरू असताना शांततेबाबत चर्चा होऊ शकत नाही या सरकारच्या भूमिकेचा त्यांनी पुनरूच्चार केला.
दहशतवादाचा नायनाट करण्यासाठीच्या प्रयत्नात सार्क देशांनी एकत्र राहण्याचे आवाहन संरक्षणमंत्र्यांनी केले. पाकिस्तानचा अपवाद वगळता सर्वच सार्क सदस्य राष्ट्र सीमापार दहशतवादाला खतपाणी न घालण्याच्या आणि परस्परांच्या अंतर्गत बाबीत ढवळाढवळ न करण्याच्या तत्वाचे पालन करत असल्याचे त्यांनी सांगितले.
B.Gokhale/N.Chitale/P.Kor
(Visitor Counter : 118
नागरी उड्डाण मंत्रालय
युरोपीय संघ आणि भारत यांच्यातील हवाई वाहतूक शिखर परिषदेला नवी दिल्लीत प्रारंभ
जगातील सर्वात वेगाने वाढणाऱ्या हवाई वाहतूक बाजारपेठेचा एक भाग होण्यासाठी ज्योतिरादित्य सिंधिया यांनी उद्योग धुरिणांना दिले आमंत्रण
नवी दिल्ली, 20 एप्रिल 2023
युरोपीय संघ आणि भारत यांच्यातील दोन दिवसीय हवाई वाहतूक शिखर परिषदेला आज नवी दिल्लीत प्रारंभ झाला. या शिखर परिषदेदरम्यान, भारतीय विमानतळ प्राधिकरणाने युरो कंट्रोल सोबत इरादापत्राच्या घोषणेवर स्वाक्षरी केली आणि नागरी विमान वाहतूक महासंचालनालय, डीजीसीएने निकट सहकार्याच्या उद्देशाने युरोपियन संघ हवाई सुरक्षा संस्थेसोबत इरादा ज्ञापन पत्रावर स्वाक्षरी केली.
या शिखर परिषदेत युरोपियन संघ आणि भारतातील हवाई वाहुतक संबंध तसेच हवाई वाहतूक क्षेत्राचे कोविड पश्चात पुनरुज्जीवन, वाढती शाश्वतता, सुरक्षितता कायम ठेवणे, मानवरहित विमान प्रणाली विकसित करणे यासारखी परस्पर सामायिक आव्हाने तसेच संधी यावर विचारमंथन झाले.
केंद्रीय नागरी उड्डाण आणि पोलाद मंत्री, ज्योतिरादित्य सिंधिया यांनी या परिषदेला आभासी माध्यमाद्वारे संबोधित केले. भारत आणि युरोपीय संघामध्ये मजबूत ऐतिहासिक संबंध असून भौतिक स्वरूपात, डिजिटल पद्धतीने आणि विमान वाहतूक उद्योगाच्या सहाय्याने लोकांचा लोकांशी वाढलेल्या संपर्कामुळे हे संबंध अधिक वृद्धिंगत होत आहेत, असे ते म्हणाले.
पंतप्रधान नरेंद्र मोदी यांच्या दूरदर्शी नेतृत्वाखाली केंद्र सरकारने देशांतर्गत विमान निर्मितीला चालना देण्यासाठी अनेक पावले उचलली आहेत, असे त्यांनी सांगितले. देखभाल, दुरुस्ती आणि तपासणी  करता पोषक वातावरण निर्मितीसाठी केंद्र सरकारने नियामक वातावरणात सुधारणा केली आहे - या सेवांवरील वस्तू आणि सेवा कराच्या दरात 18 टक्क्यांवरून 5 टक्के इतकी कपात केली असून या क्षेत्रात 100% थेट परदेशी गुंतवणुकीला परवानगी दिली आहे. व्यवसाय सुलभ वातावरण निर्मितीसाठी या सेवा पुरवणाऱ्या प्रदात्यांवर लावले जाणारे शुल्क तर्कसंगत करण्याच्या उद्देशाने नवीन MRO मार्गदर्शक सूचना जारी केल्या आहेत. युरोपियन संघातील उद्योग धुरिणांनी या संधींचा लाभ घ्यावा आणि जगातील सर्वात वेगाने वाढणाऱ्या हवाई वाहतूक बाजारपेठेचे एक भाग व्हावे, असे आवाहन त्यांनी केले.
अनुकूल तंत्रज्ञान विकसित करण्यासाठी युरोपियन संघातील उद्योगांनी भारतासोबत भागीदारी करण्यासाठी सिंधिया यांनी त्यांना आमंत्रित केले आणि हवाई उद्योग क्षेत्रातील कार्बन उत्सर्जन समस्येवर उपाय शोधण्यासाठी सुरु असलेल्या प्रयत्नांना साथ देण्याचे आवाहन केले. 2024 पर्यंत हरित ऊर्जा वापरण्यासाठी आणि 2030 पर्यंत शून्य कार्बन उत्सर्जन उद्दिष्ट गाठण्यासाठी आम्ही विमानतळांना प्रोत्साहन देत आहोत, 2025 पर्यंत आणखी 121 विमानतळांना कार्बन तटस्थ करण्याचे आमचे उद्दिष्ट आहे. नव्याने बांधण्यात येणाऱ्या विमानतळांसाठी आम्ही निविदा कागदपत्रांमध्ये अक्षय उर्जेचा वापर अनिवार्य असल्याचे नमूद केले आहे. आम्ही शाश्वत विमान इंधनाच्या वापराला प्रोत्साहन देण्याच्या दिशेनेही काम करत आहोत. इंडियन एअरलाइन्सने आधीच एव्हिएशन टर्बाइन इंधन ATF सह मिश्रित जैव -इंधन वापरून विमानांची प्रात्यक्षिक उड्डाणे केली आहेत, असे त्यांनी आपल्या भाषणाच्या समारोपात सांगितले.
S.Kakade/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
उपराष्ट्रपती कार्यालय
भारतीय संस्कृती आणि परंपरांची तरुणांमध्ये जाणीव निर्माण करण्याच्या गरजेवर उपराष्ट्रपतींनी दिला भर
भारताच्या प्राचीन परंपरा आणि संस्कृती जाणून घेण्यासाठी आणि 'विविधतेमध्ये एकता' हे आपले राष्ट्रीय मूल्य कायम जपण्यासाठी तरुणांना प्रोत्साहित करण्याचे आवाहन उपराष्ट्रपती एम.वेंकय्या नायडू यांनी आज केले. समाजातील विविध सामाजिक विभागणी पलीकडे जाऊन लोकांना एकत्र आणण्याचे सामर्थ्य भारताच्या बहुविध संस्कृतीत आहे, असे ते म्हणाले.
हरयाणाचे राज्यपाल बंडारू दत्तात्रेय यांनी दसरा उत्सवाचा भाग म्हणून हैदराबाद येथे आयोजित केलेल्या, 'अलाई बलाई' या सांस्कृतिक कार्यक्रमात नायडू बोलत होते.
या कार्यक्रमात नायडू यांनी ,स्वातंत्र्य चळवळीदरम्यान लोकांना एकत्र आणण्यासाठी गणेश चतुर्थी उत्सव साजरा करणारे महान स्वातंत्र्यसेनानी बाळ गंगाधर टिळक यांनी दिलेल्या वारशाचे स्मरण केले. आपल्या महान नेत्यांनी दिलेल्या वारशाचा आदर बाळगण्याचे आणि भारताच्या बहुविध संस्कृतीचे रक्षण करण्यासाठी या नेत्यांच्या जीवनापासून प्रेरणा घेण्याचे आवाहन त्यांनी केले.
केंद्रीय लोकसेवा आयोग
संयुक्त संरक्षण विभाग सेवा परीक्षा  -2021 चे अंतिम निकाल
केंद्रीय लोकसेवा आयोगाने फेब्रुवारी 2021 मध्ये घेतलेल्या संयुक्त संरक्षण विभाग सेवा परीक्षा आणि संरक्षण मंत्रालयाच्या सेवा निवड मंडळाने घेतलेल्या मुलाखती यांच्या आधारावर देहरादून यथील भारतीय लष्करी अकादमी, केरळमधील एझीमाला येथील भारतीय नौदल अकादमी आणि हैदराबाद येथील हवाई दल अकादमी या संथामध्ये 152 व्या प्रशिक्षण अभ्यासक्रमात प्रवेश घेण्यासाठी पात्र ठरलेल्या 154  उमेदवारांच्या गुणवत्तेवर आधारित याद्या पुढे दिल्या आहेत.
2. विविध अभ्यासक्रमांसाठीच्या या तीन याद्यांमध्ये काही सामायिक विद्यार्थी आहेत.
3. भारत सरकारने सूचित केल्यानुसार भारतीय लष्करी सेवेत 100, भारतीय नौदल सेवेत 26 आणि भारतीय हवाई दलात 32 पदे रिक्त आहेत.
4. आयोगाने भारतीय लष्करी सेवेत, भारतीय नौदल सेवेत आणि भारतीय हवाई दलात प्रवेश घेण्यासाठीच्या लेखी परीक्षेत अनुक्रमे 2679, 1136 आणि 637 उमेदवार पात्र ठरले होते. लष्करी मुख्यालयाने घेतलेल्या सेवा निवड मंडळाच्या मुलाखतींनंतरच अंतिमतः पात्र ठरलेले उमेदवार निश्चित करण्यात आले.
5. या याद्या तयार करताना वैद्यकीय तपासणीचे निष्कर्ष ग्राह्य धरण्यात आलेले नाहीत.
6. या विद्यार्थ्यांच्या जन्मतारीख तसेच शैक्षणिक पात्रताविषयक कागदपत्रांची पडताळणी सुरु असल्याने उमेदवारांची निवड झाल्याची सध्याची यादी तात्पुरत्या स्वरुपाची आहे.उमेदवारांना त्यांची मूळ कागदपत्रे सत्यप्रतींसह त्यांच्या पहिल्या पसंतीच्या संरक्षण मुख्यालयांकडे पाठविण्यास सांगितले आहे.
7. उमेदवाराच्या पत्त्यात झालेला बदल त्वरित लष्कर/नौदल अथवा हवाई दल मुख्यालयांना कळविणे आवश्यक आहे.
8. हे निकाल केंद्रीय लोकसेवा आयोगाच्या http://www.upsc.gov.in या संकेतस्थळावर देखील उपलब्ध आहेत. मात्र अधिकारी प्रशिक्षण अकादमीने संयुक्त संरक्षण विभाग सेवा परीक्षा , 2021 अंतिम निकाल जाहीर केल्यानंतरच या संकेतस्थळावर उमेदवारांचे गुण उपलब्ध होतील.
9. ही परीक्षा आणि मुलाखत यांच्या पुढील प्रक्रियेची माहिती अथवा स्पष्टीकरण संरक्षण मंत्रालयाच्या लष्करी मुख्यालयातून 011-26173215 या क्रमांकावरून मिळविता येईल. अधिक माहितीसाठी, उमेदवारांनी आयोगाच्या कार्यालयाच्या ‘C’ गेट जवळील सुविधा केंद्राशी प्रत्यक्षपणे अथवा 011-23385271/011-23381125/011-23098543 या टेलीफोन क्रमांकावर कोणत्याही कामाच्या दिवशी सकाळी 10.00 ते संध्याकाळी 17.00 वाजेपर्यंत संपर्क साधावा.
निकाल जाणून घेण्यासाठी कृपया येथे क्लिक करा:
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 202कोटी 17 लाखांहून अधिक मात्रा देण्यात आल्या.
गेल्या 24 तासात 16,82,390 लस मात्रा देण्यात आल्या.
भारतातील उपचाराधीन रुग्णांची संख्या सध्या 1,50,877
उपचाराधीन रुग्णांची संख्या प्रमाण आहे 0.34%
रुग्ण बरे होण्याचा दर सध्या 98.46% इतका आहे
गेल्या 24 तासात 18,148 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,32,28,670 इतकी आहे.
गेल्या 24 तासात 16,866 नव्या कोरोना रुग्णांची नोंद झाली .
सध्या दैनंदिन पॉझिटिव्हिटी दर  इतका आहे
सध्याचा साप्ताहिक पॉझिटिव्हिटी दर इतका आहे
आत्तापर्यंत  87.27कोटी कोविड तपासण्या घेण्यात आल्या, असून गेल्या २४ तासात 2,39,751 कोवीड तपासण्या घेण्यात आल्या.
गृह मंत्रालय
तबलीगी जमात व्यक्तींची अटक
नवी दिल्ली, 21 सप्टेंबर 2020
दिल्ली पोलिसांनी दिलेल्या माहितीनुसार, कोविड-19 संक्रमण उद्रेकाच्या परिस्थितीत विविध प्राधिकरणांनी जारी केलेल्या नियमावली/आदेशानंतरही योग्य अंतराचे पालन न करता, मास्क आणि सॅनिटायझर्सचा वापर न करता बंदिस्त जागेत मोठ्या संख्येने लोक एकत्र जमले. यामुळे मोठ्या प्रमाणावर कोरोना विषाणूचा संसर्ग देखील पसरला.
दिल्ली पोलिसांनी 29.03.2020 पासून तबलीगी जमातच्या 2361 व्यक्तींना निझामुद्दीन मुख्यालयातून हलवले आहे.
दिल्ली पोलिसांनी जमातच्या 233 जणांना अटक केली आहे. तथापी, जमात प्रमुख मौलाना मोहम्मद सईदविषयी चौकशी सुरु आहे.
केंद्रीय गृहराज्यमंत्री जी. किशन रेड्डी यांनी आज राज्यसभेत लेखी उत्तरात ही माहिती दिली.
M.Iyengar/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 54
पंतप्रधान कार्यालय
डॉ.इंदिरा हृदयेश यांच्या निधनाबद्दल पंतप्रधानांनी व्यक्त केला शोक
नवी दिल्ली, 13 जून 2021
पंतप्रधान नरेंद्र मोदी यांनी डॉ इंदिरा हृदयेश यांच्या निधनाबद्दल शोक व्यक्त केला आहे.
पंतप्रधान कार्यालयाने ट्विट केले आहे की, "डॉ. इंदिरा हृदयेश जी समाजसेवेच्या अनेक कार्यात अग्रस्थानी होत्या. एक प्रभावी कायदेमंडळ सदस्य म्हणून त्यांनी आपला ठसा उमटविला आणि त्यांना समृद्ध प्रशासकीय अनुभवही होता. त्यांचा निधनाने दुःख झाले. त्यांचे कुटुंबीय आणि चाहत्यांप्रति सहवेदना. ओम शांती : पंतप्रधानM.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
वाराणसी येथे 15 व्या प्रवासी भारतीय दिवस परिषदेचे 22 जानेवारी 2019 ला पंतप्रधानांच्या हस्ते उद्घाटन
मॉरिशसचे पंतप्रधान प्रविंद जुगनॉथ प्रमुख पाहुणे म्हणून उपस्थित राहणार
यंदाची संकल्पना – नवभारताच्या उभारणीत भारतीय समुदायाची भूमिका
नवी दिल्ली, 21 जानेवारी 2019
उत्तर प्रदेशातल्या वाराणसी येथे पंतप्रधान नरेंद्र मोदी उद्या 22 जानेवारी 2019 ला 15 व्या प्रवासी भारतीय दिवस परिषदेचे उद्घाटन करतील.
वाराणसी येथे 21 ते 23 जानेवारी 2019 दरम्यान प्रथमच तीन दिवसांची प्रदीर्घ परिषद आयोजित करण्यात आली आहे. 2019 च्या या परिषदेची संकल्पना ‘नवभारताच्या उभारणीत भारतीय समुदायाची भूमिका’ ही आहे.
कुंभमेळा आणि प्रजासत्ताक दिन सोहळ्यात सहभागी होण्याच्या बहुतांश जणांच्या भावनांचा सन्मान ठेवून यंदा 15वी प्रवासी भारतीय दिवस  परिषद 21 ते 23 जानेवारी 2019 दरम्यान आयोजित करण्यात आली आहे. परिषदेनंतर सहभागी 24 जानेवारीला कुंभमेळ्यासाठी प्रयागराजला भेट देतील. त्यानंतर 25 जानेवारीला ते दिल्लीसाठी प्रयाण करतील आणि 26 जानेवारी 2019 ला नवी दिल्ली येथे प्रजासत्ताक दिनाच्या संचलनाला उपस्थित राहतील.
मॉरिशसचे पंतप्रधान प्रविंद जुगनॉथ प्रभादि परिषदेचे प्रमुख पाहुणे म्हणून उपस्थित राहतील. नॉर्वेतील संसदेचे सदस्य हिमांशू गुलाटी विशेष अतिथी म्हणून तर न्यूझीलंडच्या संसदेचे सदस्य कंवलजित सिंग बक्षी 15व्या प्रभादिचे सन्माननीय अतिथी म्हणून उपस्थित राहतील.
प्रमुख कार्यक्रम :-
21 जानेवारी 2019 – युवा प्रवासी भारतीय दिवस. भारतीय समुदायाच्या युवा पिढीला नवभारत उपक्रमांमध्ये सहभागी करुन घेण्याकरिता हा कार्यक्रम संधी उपलब्ध करुन देईल.
22 जानेवारी 2019 – पंतप्रधानांच्या हस्ते मॉरिशसचे पंतप्रधान प्रविंद जुगनॉथ यांच्या उपस्थितीत प्रवासी भारतीय दिवस परिषदेचे उद्घाटन
23 जानेवारी 2019 – समारोप सोहळा आणि भारताच्या राष्ट्रपतींच्या हस्ते प्रवासी भारतीय सन्मान पुरस्कार
इतरही विविध कार्यक्रमांचे आयोजन. दररोज संध्याकाळी सांस्कृतिक कार्यक्रमांचे आयोजन.
प्रवासी भारतीय दिनाबाबत :-
प्रवासी भारतीय दिवस साजरा करण्याचा निर्णय माजी पंतप्रधान दिवंगत अटलबिहारी वाजपेयी यांनी घेतला होता.
पहिला प्रभादि नवी दिल्ली येथे 9 जानेवारी 2003 रोजी साजरा करण्यात आला. 1915 मध्ये याच दिवशी महात्मा गांधी दक्षिण आफ्रिकेवरुन भारतात परतले होते. त्यामुळे अभादि साजरा करण्यासाठी 9 जानेवारी हा दिवस निवडण्यात आला.
अभादि आता दोन वर्षातून एकदा साजरा करण्यात येतो. परदेशात राहणाऱ्या भारतीयांना आपल्या मुळांशी पुन्हा जोडण्याची आणि सरकारसह काम करण्याची संधी यानिमित्ताने मिळते. भारतात आणि परदेशात विविध क्षेत्रात महत्वपूर्ण योगदान देणाऱ्या निवडक प्रवासी भारतीयांना प्रवासी भारतीय सन्मान पुरस्काराने परिषदेदरम्यान सन्मानित करण्यात येते.
कर्नाटकातल्या बंगळुरु येथे 7 ते 9 जानेवारी 2019 दरम्यान आयोजित 14 व्या अभादिचे उद्घाटन पंतप्रधान नरेंद्र मोदी यांच्या हस्ते झाले होते. भारतीय समुदाय भारतीय संस्कृतीचे आणि मूल्यांचे प्रतिनिधित्व करतो आणि आपल्या योगदानासाठी जगभरात त्यांचा आदर केला जातो, असे गौरवोद्गार पंतप्रधानांनी आपल्या भाषणात व्यक्त केले होते. परदेशातील भारतीय समुदायासोबत सातत्याने संपर्कात राहायला सरकारचे प्राधान्य असल्याचे पंतप्रधानांनी सांगितले होते.
B.Gokhale/S.Kakade/D. Rane
(Visitor Counter : 104
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारतात, गेल्या 24 तासात 64,51,423 लसींच्या मात्रा, पात्र नागरिकांना देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारतात आतापर्यंत एकूण कोविड-19 लसीकरणाच्या 76.57 कोटीपेक्षा जास्त मात्रा  देण्याचा टप्पा ओलांडला आहे. एकूण 77,22,914 सत्रांद्वारे या मात्रा देण्यात आल्या आहेत.
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 64.5 लाखांहून अधिक लसींच्या मात्रांचे वितरण. गेल्या 24 तासात 38,303 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,25,60,474 रुग्ण कोरोना मुक्त झाले आहेत.
कोरोनातून बरे होण्याचा दर 97.64%.इतका झाला आहे. सलग 81 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वयित प्रयत्नांचा हा परिणाम आहे.
गेल्या 24 तासात देशभरात 30,570 नव्या रुग्णांची नोंद झाली. देशात उपचाराधीन रुग्णांची संख्या 3,42,923 आहे.उपचाराधीन रुग्ण, त्यांचे प्रमाण आतापर्यंतच्या एकूण पॉझिटीव्ह रुग्णांच्या 1.03% इतके आहे.
देशात चाचण्या करण्याच्या क्षमतेत वाढ सुरुच आहे. देशात गेल्या 24 तासात 15,79,761 चाचण्या करण्यात आल्या असून भारताने आतापर्यंत एकूण 54.77 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.93% असून गेले 83 दिवस हा दर 3% पेक्षा कमी आहे. दैनंदिन पॉझीटीव्हिटी दर 1.94% असून गेले 17 दिवस हा दर 3% पेक्षा कमी आणि 100 दिवसांपासून 5% पेक्षा कमी आहे.
इतर अपडेट्स:-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
उपराष्ट्रपती कार्यालय
ऑस्कर प्राप्ती हा जागतिक स्तरावरचा भारताचा वाढता दबदबा आणि मान्यता याचाच आणखी एक पैलू - उपराष्ट्रपती
'द एलिफंट व्हिस्परर' आणि 'नाटू नाटू' च्या चमूचे उपराष्ट्रपतींनी राज्यसभेत केले अभिनंदन
नवी दिल्ली, 14 मार्च 2023
उपराष्ट्रपती आणि राज्यसभेचे अध्यक्ष, जगदीप धनखड यांनी आज राज्यसभेत 'द एलिफंट व्हिस्परर्स' आणि ' 'नाटू नाटू ' या गीताचा समावेश असलेल्या आर आर आर चित्रपटाच्या चमूचे प्रतिष्ठित अशा 95 व्या अकादमी पुरस्कारांमध्ये मिळालेल्या ऐतिहासिक यशाबद्दल अभिनंदन केले. हे ऑस्कर विजेते भारताने निर्माण केलेल्या सिनेमाच्या संपूर्ण युगाची नवी ओळख दर्शवतात, असे उपराष्ट्रपतींनी अर्थसंकल्पीय अधिवेशनाच्या दुसऱ्या सत्रात सभागृहाला संबोधित करताना अधोरेखित केले.
ऑस्करमधील यश हे जागतिक स्तरावरचा भारताचा वाढता दबदबा आणि मान्यता याचाच आणखी एक पैलू असल्याचे धनखड यांनी अधोरेखित केले. ते पुढे म्हणाले, “ या यशातून भारतीय कलाकारांच्या अलौकिक प्रतिभा, अफाट सर्जनशीलता आणि निष्ठा यांना मिळालेली जागतिक प्रशंसा दर्शवते.”
या यशामुळे भारतीय चित्रपट उद्योग मोठ्या प्रमाणात आंतरराष्ट्रीय स्तरावर पोहोचेल, असा विश्वास उपराष्ट्रपतींनी व्यक्त केला. राज्यसभेतल्या या त्यांच्या अभिनंदन संदेशाच्या एक दिवस आधी, उपराष्ट्रपतींनी 'द एलिफंट व्हिस्परर'मध्ये 'निसर्गाशी असलेले आपले साहचर्य सुंदर प्रतिबिंबित केल्याबद्दल' प्रशंसा केली होती आणि 'नाटू नाटू' हे गाणे भारताच्या गतिशीलतेचे आणि उर्जेचे प्रतीक असल्याचे म्हटले आहे.
उपराष्ट्रपतींच्या भाषणाचा मजकूर पुढीलप्रमाणे आहे:
माननीय सदस्यांनो, लॉस एंजेलिस येथे आयोजित 95 व्या अकादमी पुरस्कार सोहळ्यात मिळालेले यश हा आमच्यासाठी अभिमानाचा क्षण होता.
कुमारी कार्तिकी गोन्साल्विसचा पहिला चित्रपट "द एलिफंट व्हिस्पर्स" ने सर्वोत्कृष्ट लघुपटासाठी ऑस्कर जिंकला आणि एसएस राजामौली यांच्या आरआरआरच्या मिस्टर एम.एम. कीरावणी यांनी संगीतबद्ध केलेल्या आणि चंद्र बोस यांनी संगीतबद्ध केलेल्या " नाटू नाटू" या गाण्याला सर्वोत्कृष्ट मूळ गाण्याचा ऑस्कर मिळाला.
‘द एलिफंट व्हिस्पर्स’आणि आरआरआरच्या या यशामुळे भारतात बनलेल्या सिनेमाला एक नवी ओळख मिळाली आहे. यामुळे भारतीय चित्रपट उद्योगाचे मोठ्या प्रमाणावर आंतरराष्ट्रीयीकरण होईल. हे यश भारतीय कलाकारांच्या महान प्रतिभा, अफाट सर्जनशीलता आणि पूर्ण समर्पणाचे जागतिक कौतुक देखील प्रतिबिंबित करतात.आमच्या जागतिक उदय आणि ओळखीची ही आणखीन एक साक्ष आहे.
माझ्या स्वत:च्या वतीने आणि संसदेच्या या वरिष्ठ सदनाच्या वतीने, मी "द एलिफंट व्हिस्पर्स" डॉक्युमेंटरी आणि आरआरआर चित्रपटाच्या संपूर्ण कलाकारांचे आणि चमूचे या महान कामगिरीबद्दल अभिनंदन करतो.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
राष्ट्रपती कार्यालय
नाताळच्या पूर्वसंध्येला राष्ट्रपतींच्या शुभेच्छा
राष्ट्रपती द्रौपदी मुर्मू यांनी नाताळच्या पूर्वसंध्येला सर्व नागरिकांना नाताळच्या शुभेच्छा दिल्या आहेत.
राष्ट्रपतींनी आपल्या संदेशात म्हटले आहे, "सर्व देशवासीयांना विशेषतः ख्रिश्चन बंधू भगिनींना नाताळच्या सणाच्या माझ्याकडून शुभेच्छा."
"नाताळचा हा पवित्र सण संपूर्ण मानव जातीसाठी शांतता आणि बंधूभावाचे प्रतीक आहे. या दिवशी आपण येशू ख्रिस्ताने दिलेल्या करुणा आणि त्यागाच्या संदेशाचे स्मरण करतो. नाताळचा सण आपल्याला एकमेकांशी प्रेमाने आणि दयाळूपणे वागण्याची प्रेरणा देतो.
येशू ख्रिस्ताने दिलेला दैवी संदेश आपल्या जीवनात आचरण्याचा आपण सर्वजण संकल्प करूया ."
राष्ट्रपतींचा संदेश वाचण्यासाठी येथे क्लिक करा.
विज्ञान आणि तंत्रज्ञान मंत्रालय
इलेक्ट्रॉनिक्सशी संबंधित अर्थव्यवस्थेत भारताचा जागतिक वावर वाढत असल्याचे केंद्रीय मंत्री डॉ. जितेंद्र सिंह यांचे प्रतिपादन
नवी दिल्ली, 28 एप्रिल 2023
केंद्रीय  विज्ञान आणि तंत्रज्ञान राज्यमंत्री; डॉ जितेंद्र सिंह यांनी आज लंडन येथे सांगितले की, पंतप्रधान नरेंद्र मोदी यांच्या नेतृत्वात इलेक्ट्रॉनिक्सशी संबंधित अर्थव्यवस्थेत भारताचा जागतिक वावर वाढत आहे.
डॉ जितेंद्र सिंह ब्रिटनच्या 6 दिवसांच्या दौऱ्यावर असून विज्ञान आणि तंत्रज्ञान मंत्रालयाच्या उच्चस्तरीय अधिकृत भारतीय शिष्टमंडळाचे नेतृत्व करत आहेत. या दौऱ्या दरम्यान मंत्र्यांनी सरे विद्यापीठाला भेट दिली आणि सेमीकंडक्टर सुविधेची पाहणी केली.
सुविधेला भेट देण्याच्या निमंत्रणासाठी विद्यापीठाचे आभार मानताना डॉ जितेंद्र सिंह म्हणाले, भारत जागतिक इलेक्ट्रॉनिक्स मूल्य साखळीत झपाट्याने महत्त्वाचा सहभागी बनत आहे आणि ब्रिटनमधील इलेक्ट्रॉनिक्स उद्योग आणि शैक्षणिक संस्थांशी सहयोग करण्यास सज्ज आहे.
इंग्लंडच्या सरे येथील गिल्डफोर्ड शहरातील सरे विद्यापीठ हे सार्वजनिक संशोधन विद्यापीठ आहे. मंत्र्यांनी नमूद केले की भारत सेमीकंडक्टर कार्यक्रम आणि मुख्य पुरवठा साखळींमध्ये मोठ्या प्रमाणात गुंतवणूक करत असल्याने प्रयत्नांना पाठिंबा देण्यासाठी ते संभाव्य सहयोगी ठरू शकते. ते पुढे म्हणाले की, आत्मनिर्भर भारताच्या दृष्टीकोनातून पुढे जाण्यासाठी आणि इलेक्ट्रॉनिक्स सिस्टम डिझाइन आणि मॅन्युफॅक्चरिंग  साठी भारताला जागतिक केंद्र म्हणून स्थान देण्यासाठी, केंद्रीय मंत्रिमंडळाने देशात शाश्वत सेमीकंडक्टर आणि डिस्प्ले परिसंस्थेच्या विकासासाठी 76,000 कोटी  रुपयांचा व्यय असलेला एक व्यापक कार्यक्रम मंजूर केला आहे. सेमीकंडक्टर्स, डिस्प्ले मॅन्युफॅक्चरिंग आणि डिझाइन परिसंस्थेत गुंतवणूक करणाऱ्या कंपन्यांना आर्थिक सहाय्य प्रदान करणे हे या कार्यक्रमाचे उद्दिष्ट आहे. यामुळे जागतिक इलेक्ट्रॉनिक्स मूल्य साखळीत भारताच्या वाढत्या उपस्थितीचा मार्ग मोकळा होईल, असे ते म्हणाले.
सेमीकंडक्टर्स आणि डिस्प्ले मॅन्युफॅक्चरिंग तसेच डिझाइनमधील कंपन्यांना जागतिक स्तरावर स्पर्धात्मक प्रोत्साहन पॅकेज प्रदान करून हा कार्यक्रम इलेक्ट्रॉनिक्स उत्पादनात नवीन युगाची सुरुवात करेल.
सेमीकंडक्टर कार्यक्रम आणि मुख्य पुरवठा साखळींमध्ये भारत मोठ्या प्रमाणात गुंतवणूक करत आहे, सरे विद्यापीठ या प्रयत्नांना पाठिंबा देण्यासाठी संभाव्य सहयोगी ठरू शकते, असे सांगत मंत्र्यांनी समारोप केला.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 14.01 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
14,01,68,415
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 14.01 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 219.58 कोटी  लसमात्रा देण्यात आल्या आहेत.
गेल्या 24 तासात 1,22,555 मात्रा देण्यात आल्या.
भारतातील उपचाराधीन रुग्णांची संख्या सध्या 20,821 आहे
उपचाराधीन रुग्णांचे प्रमाण 0.05% आहे
रुग्ण बरे होण्याचा दर सध्या 98.77% आहे.
गेल्या 24 तासात 1,892 रुग्ण बरे झाले, त्यामुळे बरे झालेल्यांची एकूण संख्या वाढून 4,40,97,072 वर पोहचली.
गेल्या 24 तासात 1,112 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90.04 कोटी चाचण्या करण्यात आल्या. गेल्या 24 तासात 1,44,491 चाचण्या करण्यात आल्या.
आरोग्य आणि कुटुंब कल्याण मंत्रालय
कोविड-19 लसीकरण अद्ययावत स्थिती
42.15 कोटींपेक्षा अधिक लसींच्या मात्रा राज्ये/केंद्रशासित प्रदेशांना वितरीत
सध्या राज्ये/केंद्रशासित प्रदेश आणि खाजगी रूग्णालयांकडे 2.60 कोटी लसींच्या मात्रा देण्यासाठी शिल्लक
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देऊन, त्याद्वारे लसींची पुरवठा साखळी सुनियोजित करण्याचा प्रयत्न, यातून लसीकरण मोहीमेला गती देण्यात आली आहे.
राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे.नव्या टप्प्यात देशातील 75 टक्के लसी केंद्र सरकार खरेदी करत असून त्या राज्ये आणि केंद्रशासित प्रदेशांना मोफत पुरवल्या जात आहेत.
|
|
VACCINE DOSES
|
|

|
|
SUPPLIED
|
|
42,15,43,730
|
|
CONSUMPTION
|
|
39,55,31,378
|
|
BALANCE AVAILABLE
|
|
2,60,12,352
आतापर्यंत राज्ये/केंद्रशासित प्रदेशांना 42.15 कोटींपेक्षा अधिक  लसींच्या मात्रा देण्यात आल्या आहेत.
यापैकी, वाया गेलेल्या लसींच्या मात्रांसहएकूण 39,55,31,378 मात्रांचा वापर करण्यात आला आहे.
राज्ये/केंद्रशासित प्रदेशांसह खाजगी रुग्णालयांकडे अद्याप 2.60 कोटींपेक्षा जास्त  लसींच्या मात्रा शिल्लक आहेत.
मंत्रिमंडळ
भारत आणि सौदी अरेबिया दरम्यान पर्यटन क्षेत्रातील सामंजस्य करारावर स्वाक्षरी करायला मंत्रिमंडळाची मंजुरी
(नवी दिल्ली, 13 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत सरकारचे पर्यटन मंत्रालय , सौदी अरेबियाचा पर्यटन आयोग आणि सौदी अरेबियाचा राष्ट्रीय वारसा यांच्यात पर्यटन क्षेत्रातील सामंजस्य करारावर स्वाक्षरी करायला मंजुरी दिली आहे.
कराराची मुख्य उद्दिष्टे -
१. पर्यटन विकास, हॉटेल्स, रिसॉर्ट सुविधा, प्रदर्शन केंद्र, , कृषी पर्यटन , वाळवंट पर्यटन आदी क्षेत्रातील माहितीचे आदानप्रदान
२. पर्यटन गुंतवणूक सुविधा उपलब्ध करून देणे
३. प्रदर्शने, परिषदांमध्ये सहभागी होणे.
N.Sapre/S.Kane/P.Kor